|  |  |
| --- | --- |
| A picture containing text  Description automatically generated | **DOGFEN BOLISI — EIN PROSESU O GATEGORÏAU ARBENNIG O DDATA, DATA PERSONOL A DATA EUOGFARNAU TROSEDDOL** |

Mae’r Ddeddf Diogelu Data 2018 (DPA 2018) yn amlinellu'r gofyniad i roi Dogfen Polisi Priodol (APD) ar waith wrth brosesu categorïau arbennig o ddata (SC) a data euogfarnau troseddol (CO) o dan amodau neilltuol.

Mae'r ddogfen hon hefyd yn berthnasol i [hysbysiadau diogelu data cyffredinol Prifysgol Caerdydd](Our%20data%20protection%20policy%20-%20Public%20information%20-%20Cardiff%20University), sy'n nodi’r seiliau a'r dibenion cyfreithiol sy’n ein galluogi i brosesu data personol. Bydd y Ddogfen Bolisi Briodol hon yn rhoi rhagor o wybodaeth am yr amodau ar gyfer prosesu data SC a CO o dan Atodlen 1 i’r Ddeddf Diogelu Data 2018 (DPA 2018). Mae'r amodau perthnasol a ddibynnir arnynt gan y Brifysgol fel a ganlyn:

**Amodau ar gyfer prosesu data categori arbennig o dan Erthygl 9**

1. Cyflogaeth, nawdd cymdeithasol ac amddiffyniad cymdeithasol **Erthygl 9(b) o GDPR y DU 9(b) a Pharagraff 1 o Atodlen 1 i’r DPA 2018**
2. Rhesymau sydd o fudd sylweddol i’r cyhoedd **Erthygl 9(g) o GDPR y DU**

**Amodau Atodlen 1 - DPA 2018**

1. Dibenion statudol ac ati a dibenion llywodraethol **Paragraff 6 o Atodlen 18 i’r DPA 2018**
2. Cyfle cyfartal neu driniaeth gyfartal **Paragraff 8 o Atodlen 18 i’r DPA 2018**
3. Amrywiaeth hiliol ac ethnig ar lefelau uwch reolwyr **Paragraff 9 o Atodlen 18 i’r DPA 2018**
4. Atal neu ganfod gweithredoedd anghyfreithlon **Paragraff 10 o Atodlen 18 i’r DPA 2018**
5. Diogelu'r cyhoedd rhag anonestrwydd **Paragraff 11 o Atodlen 18 i’r DPA 2018**
6. Gofynion rheoleiadol **Paragraff 12 o Atodlen 18 i’r DPA 2018**
7. Cymorth i unigolion ag anabledd penodol neu gyflwr meddygol penodol **Paragraff 16 o Atodlen 18 i’r DPA 2018**
8. Cwnsela **Paragraff 17 o Atodlen 18 i’r DPA 2018**
9. Diogelu plant ac unigolion sy’n wynebu risg **Paragraff 18 o Atodlen 18 i’r DPA 2018**
10. Diogelu llesiant economaidd unigolion penodol **Paragraff 19 o Atodlen 18 i’r DPA 2018**

**Ein diben(ion) ar gyfer prosesu’r Data Categori Arbennig**

* Monitro cydraddoldeb (2, 4, 5)
* Cefnogi a Lles Myfyrwyr/staff/y cyhoedd (1, 2, 6, 9, 10, 11,12)
* Gweithredu diwydiannol (1)
* Addasiadau rhesymol (1, 2, 4, 9)
* Perthnasoedd Personol Agos (1, 2, 4, 6, 7, 8, 11)
* Iechyd Galwedigaethol (1)
* Ffurflenni allanol (e.e. AaGIC, HESA) (2, 3)
* Data iechyd (e.e. cofnodion salwch) (1)
* Cwynion/Camau Disgyblu/Cwynion Cyflogaeth (1, 2, 4, 6, 7)

**Ein diben(ion) ar gyfer prosesu Data Euogfarnau Troseddol**

* Gwneud Cais — AD/Derbyniadau/Preswylfeydd (1, 2, 6, 7, 11)
* Cyflogaeth (1, 2, 6, 7, 11)
	+ Gwiriadau’r Gwasanaeth Datgelu a Gwahardd
	+ Cwynion/Camau Disgyblu
* Myfyriwr cyfredol (2, 6, 7, 11)
	+ Gwiriadau’r Gwasanaeth Datgelu a Gwahardd — Cyrsiau/Lleoliadau/Ymchwil
	+ Asesiad risg
	+ Cyflawni rhwymedigaethau o dan y ddyletswydd Prevent
* Canolfan Gofal Dydd (1, 2, 6, 7, 11)

**Sut rydym yn cydymffurfio ag Egwyddorion Diogelu Data**

Mae gan Brifysgol Caerdydd [Bolisi Diogelu Data](https://www.cardiff.ac.uk/public-information/policies-and-procedures/data-protection/research-participants-data-protection-notice) sy'n ei gwneud yn ofynnol i bob aelod o staff lynu wrth ofynion y ddeddfwriaeth diogelu data, ac yn arbennig, yr egwyddorion diogelu data. Mae ein gwefan hefyd yn nodi sut y gall testun y data fynnu eu [hawliau unigol](https://www.cardiff.ac.uk/public-information/policies-and-procedures/data-protection/your-data-protection-rights), gan gynnwys yr hawl i gywiro. Rydym wedi’n hymrwymo i brosesu gwybodaeth bersonol yn gyfreithlon, yn deg ac mewn ffordd dryloyw a byddwn yn cadw cofnod o’n gweithgareddau prosesu. Mae ein hysbysiadau diogelu data a'r ddogfen hon yn nodi'r dibenion yr ydym yn casglu data personol ar eu cyfer. Mae'r [Polisi Rheoli Cofnodion](https://www.cardiff.ac.uk/public-information/policies-and-procedures/record-management-policy-and-retention-schedules) a'r amserlenni cadw cofnodion ategol, yn nodi ein cyfnodau cadw i sicrhau nad ydym yn cadw data am gyfnod hirach nag sy'n angenrheidiol. Rydym yn darparu offer i gynorthwyo gyda rheoli risgiau ynghylch diogelwch cydymffurfio ac yn ymgymryd ag Asesiad o'r Effaith ar Ddiogelu Data ac Asesiad Risg Diogelwch Gwybodaeth lle bo'n briodol.

Mae gan y brifysgol [Fframwaith Diogelwch Gwybodaeth](https://www.cardiff.ac.uk/public-information/policies-and-procedures/information-security), y mae'r Polisi Diogelu Data a'r Polisi Rheoli Cofnodion yn rhan ohono, sydd hefyd yn cynnwys ein Polisi Diogelwch Gwybodaeth ac yn nodi'r gofynion ar gyfer trin data y brifysgol (gan gynnwys data personol, SC a CO. Mae'r gofynion hyn yn cwmpasu mesurau diogelwch y brifysgol y gellir eu rhoi ar waith i ddiogelu'r wybodaeth, megis manylebau diogelwch y system, trefniadau cytundebol gyda phroseswyr, amgryptio dyfeisiau, a dilysu aml-ffactor. Mae'r fframwaith hefyd yn cynnwys y Polisi Rheoli Digwyddiadau Diogelwch Gwybodaeth a'r weithdrefn ategol sy'n ymdrin â sut rydym yn mynd i'r afael ag unrhyw ddigwyddiadau diogelwch gwybodaeth posibl neu wirioneddol neu dorri data personol yn gymesur â sensitifrwydd y data.

Mae'r Fframwaith Diogelwch Gwybodaeth yn cael ei adolygu'n rheolaidd i wneud yn siŵr ei fod yn parhau i fod yn addas i'r diben er mwyn sicrhau ein bod yn cydymffurfio â diogelu data, diogelwch gwybodaeth a gofynion rheoleiddio eraill. Caiff y cyfrifoldebau unigol o dan y fframwaith eu cyfleu mewn nifer o ffyrdd, i'r holl staff ar adeg eu hymsefydlu ac yn ystod modiwl hyfforddi Diogelwch Gwybodaeth gorfodol a wneir bob blwyddyn ac a gaiff eu cyflwyno mewn sesiynau hyfforddiant anorfodol a sesiynau hyfforddi pwrpasol eraill.